Gedlinga
Gedlingas boro (angļu: Borough of Gedling) ir nemetropoles distrikts ar boro statusu Anglijas vidienē Notingemšīras nemetropoles grāfistē. Aizņem grāfistes centrālo daļu, robežojas rietumos ar Notingemu un Ešfīldu, ziemeļos un austrumos — ar Ņūarku un Šērvudu, bet dienvidos — ar Rašklifu. Distrikta administratīvais centrs atrodas Notingemas piepilsētā Ārnoldā, bet lielākā apdzīvotā vieta ir cita Notingemas piepilsēta — Kārltona.